Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam "Grozījumi Ministru kabineta 2016. gada 5. janvāra noteikumos Nr. 12 "Kartupeļu sēklaudzēšanas un sēklas kartupeļu tirdzniecības noteikumi""** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  | | | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums:  06.04.2020.–13.05.2020. – elektroniskā saskaņošana |  |
|  |  |
| Saskaņošanas dalībnieki: | Finanšu ministrija, Ekonomikas ministrija, Tieslietu ministrija, Valsts kanceleja |
| Saskaņošanas dalībnieki izskatīja šādu ministriju (citu institūciju) iebildumus: | Valsts kanceleja, Tieslietu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | | 3 | | 4 | 5 |
|  | **Valsts kanceleja** | | | | | |
|  | **16.04.2020.** | | | | | |
| 1. | 1.15. izteikt 31. punktu šādā redakcijā:  "31. Sēklaudzētājs sēklu ieguves gadā līdz 25. maijam iesniedz dienestā iesniegumu sēklaudzēšanas lauku apskatei saskaņā ar šo noteikumu 6. pielikumu. Piesakot attiecīgo sēklaudzēšanas lauku valsts vai Eiropas Savienības tiešajam atbalstam, sēklaudzētājs:  31.1. iesniegumu lauku apskatei iesniedz pēc iesnieguma iesniegšanas atbalsta saņemšanai;  31.2. informāciju par attiecīgo sēklaudzēšanas lauku, kas ir vienāda, norāda tieši tāpat abos iesniegumos."; | Tāpat kā Zemkopības ministrijas noteikumu projektā "Grozījumi Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi"" (VSS-269, izsludināts Valsts sekretāru sanāksmē š.g. 26. martā) un noteikumu projektā "Grozījumi Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi"" (VSS-292, izsludināts Valsts sekretāru sanāksmē š.g. 2. aprīlī) noteikumu projektā ir paredzēts, ja sēklaudzētājs piesaka attiecīgo sēklaudzēšanas lauku valsts vai Eiropas Savienības atbalstam un vienlaikus arī lauku apskatei, viņam jāsniedz divi iesniegumi, un "informāciju par attiecīgo sēklaudzēšanas lauku abos iesniegumos norāda vienādi" (noteikumu projekta 1.15.punkts). Aicinām izvērtēt šo prasību no klienta skatupunkta, ievērojot Valsts pārvaldes iekārtas likuma 10. panta astotajā daļā noteikto – valsts pārvaldi organizē pēc iespējas ērti un pieejami privātpersonai. Ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. Iespējams, iesniegumā atbalsta saņemšanai nepieciešamības gadījumā varētu pieteikt arī lauku apskati, tādējādi mazinot administratīvo slogu uzņēmējiem. No šī brīža redakcijas nav saprotams, kāpēc personai jāsniedz viena un tā pati informācija divreiz. | | **Ņemts vērā.**  Informējam, ka iesniegumi Lauku atbalsta dienestā (turpmāk – LAD) un dienestā ir pilnīgi atšķirīgi, tie nav identiski. Tā kā iesniegumiem ir atšķirīgi iesniegšanas mērķi un iesniedzamā informācija, tie nav apvienojami.  LAD persona iesniedz iesniegumu platību maksājumiem, tajā norādot arī visus atbalstus, ko tā vēlas saņemt (piemēram, atbalstu par proteīnaugiem, par miežiem), tostarp brīvprātīgu saistīto atbalstu par sēklām. LAD iesniegumā persona norāda arī informāciju par visu apsaimniekoto platību, ietverot bloka un lauka numurus, platību (ha), audzētās sugas, to izmantošanas mērķi utt. Abos iesniegumos kopīga ir tikai informācija par konkrētu sēklaudzēšanas lauku un platību, un tā ir neliela daļa no kopējās informācijas, kas jānorāda LAD iesniegumā. Savukārt dienestā persona iesniedz iesniegumu sēklaudzēšanas lauka apskatei, tajā norādot informāciju par izsēto sēklu (suga, šķirne, kategorija, sēklu daudzums), par priekšaugiem, par lauku vēsturi, par sēklu izcelsmi apliecinošiem dokumentiem, kā arī par sēklaudzēšanas lauku (šai informācijai ir jābūt vienādai gan LAD, gan dienesta iesniegumā).  Vispirms iesniegums ir jāiesniedz LAD, jo tajā būs atspoguļota faktiskā informācija par visām platībām, arī par sēklaudzēšanas platībām, norādot konkrētu lauka numuru un platību (ha). | | 1.14. izteikt 31. punktu šādā redakcijā:  "31. Sēklaudzētājs sēklu ieguves gadā līdz 25. maijam iesniedz dienestā iesniegumu sēklaudzēšanas lauku apskatei saskaņā ar šo noteikumu 6. pielikumu. Piesakot attiecīgo sēklaudzēšanas lauku valsts vai Eiropas Savienības tiešajam atbalstam, sēklaudzētājs:  31.1. iesniegumu lauku apskatei iesniedz pēc iesnieguma iesniegšanas atbalsta saņemšanai;  31.2. identisko informāciju par attiecīgo sēklaudzēšanas lauku abos iesniegumos norāda vienādi.” |
| 2. | 1.44. papildināt noteikumus ar 109. un 110. punktu šādā redakcijā:  "109.Sēklaudzētājs iesniegumu par 2020. gadā paredzētajām sēklaudzēšanas lauku apskatēm Valsts augu aizsardzības dienestā var iesniegt līdz 2020. gada 1. jūnijam.  110. Sēklu partijām, kurām līdz 2020. gada 31. maijam izsniegts sēklu sertifikāts un pārskats "Sēklu novērtēšanas rezultāti", sēklu sertifikāts ir derīgs līdz attiecīgās sēklu partijas iztirgošanai, bet pārskats "Sēklu novērtēšanas rezultāti" – no izsniegšanas datuma līdz nākamajai atkārtotajai sēklu kvalitātes pārbaudei."; | Ņemot vērā ārkārtas situācijas pagarināšanu līdz š.g. 12. maijam saistībā ar Covid-19, kā arī paredzēto noteikumu projekta spēkā stāšanās laiku – š.g. 1. jūnijs, aicinām atkārtoti izvērtēt noteikumu projektā minēto termiņu samērīgumu informācijas sniegšanai. Piemēram, noteikumu projekta 1.44. punktā iecerēts, ka par sēklaudzēšanas lauku apskatēm, kuras paredzēts veikt 2020. gadā, sēklaudzētājs iesniegumu Valsts augu aizsardzības dienestā var iesniegt līdz 2020. gada 1. jūnijam. | | Ņemts vērā.  Sēklaudzēšanas lauku apskati, lai noteiktu šķirnes identitāti, var veikt tikai konkrētā auga attīstības fāzē. Dienests lauka apskati veic vismaz reizi veģetācijas periodā tādā kultūraugu fenoloģiskās attīstības fāzē, kad vizuāli vislabāk saskatāmas šķirnes morfoloģiskās pazīmes, ir iespējams noteikt šķirnes tīrību un konstatēt ar slimībām inficētos augus. Lai novērtētu sēklaudzēšanas lauku vispārējo stāvokli, to atbilstību prasībām un šķirnes identitāti un tīrību, dienesta inspektors lauku apskata klātienē uz vietas. Šī prasība ir jānodrošina, jo veģetācijas laiks un fenoloģiskās attīstības fāze, kad vizuāli vislabāk saskatāmas šķirnes morfoloģiskās pazīmes, ir īss, un tajā ir jānovērtē sēklaudzēšanas lauki. Iesniegumu iesniegšanas termiņu sēklaudzētājiem nevar pagarināt ilgāk vasaras sezonā. Ministru kabineta 2016. gada 5. janvāra noteikumu Nr. 12 "Kartupeļu sēklaudzēšanas un sēklas kartupeļu tirdzniecības noteikumi" (turpmāk – noteikumi Nr. 12) 31. punktā ir  noteikts termiņš 1. jūnijs, līdz kuram sēklaudzētājs var iesniegt iesniegumu lauku apskatei. Datums (1. jūnijs) noteikumu Nr. 12 noslēguma jautājumos ir iekļauts, lai sēklaudzētājam būtu nepārprotami skaidrs, ka šogad iesniegumu par lauka apskatēm var iesniegt, tāpat kā līdz šim. Grozāmais 31. punkts paredz, ka 2021. gada lauku apskatēm un turpmāk iesniegums būs jāiesniedz līdz 25. maijam (noteikumu projekta 1.15. apakšpunkts). | | 1.42. papildināt noteikumus ar 109. un 110. punktu šādā redakcijā:  "109. Sēklaudzētājs iesniegumu par 2020. gadā paredzētajām sēklaudzēšanas lauku apskatēm Valsts augu aizsardzības dienestā var iesniegt līdz 2020. gada 1. jūnijam.  110. Sēklu partijām, kurām līdz 2020. gada 31. maijam izsniegts sēklu sertifikāts un pārskats "Sēklu novērtēšanas rezultāti", sēklu sertifikāts ir derīgs līdz attiecīgās sēklu partijas iztirgošanai, bet pārskats "Sēklu novērtēšanas rezultāti" – no izsniegšanas datuma līdz nākamajai atkārtotajai sēklu kvalitātes pārbaudei."; |
|  | **Tieslietu ministrija** | | | | | |
|  | **21.04.2020.** | | | | | |
| 1. | 1.1. izteikt 3. punktu šādā redakcijā:  "3. Sēklas ieved, audzē, sagatavo, saiņo un tirgo saskaņā ar Eiropas Parlamenta un Padomes 2016. gada 26. oktobra Regulu (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (turpmāk – Augu veselības regula), Komisijas 2019. gada 28. novembra Īstenošanas regulu (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, normatīvajiem aktiem augu karantīnas jomā un šajos noteikumos noteiktajām prasībām.";  1.35. izteikt 78. punktu šādā redakcijā:  "78. Noslēdzot sēklu iesaiņojumu, tā ārpusē piestiprina iepriekš nelietotu oficiālo etiķeti, kura apvienota ar augu pasi (turpmāk – etiķete), kā noteikts Komisijas 2017. gada 13. decembra Īstenošanas regulā (ES) 2017/2313, ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā.”; | 1. Norādām, ka projektā ir ieviestas Eiropas Parlamenta un Padomes 2016. gada 26. oktobra Regulas (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK, (turpmāk – Augu veselības regula), Komisijas 2019. gada 28. novembra Īstenošanas Regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, (turpmāk – Regula 2019/2072), kā arī Komisijas 2017. gada 13. decembra Īstenošanas Regulas (ES) 2017/2313, ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā, (turpmāk – Regula 2017/2313) prasības.   Lūdzam izvērtēt un tajos projekta punktos, kuros ieviestas regulu prasības, ja iespējams, norādīt Augu veselības regulas, Regulas 2019/2072 un Regulas 2017/2313 normas, kas tiek pārņemtas attiecīgajos projekta punktos.  Vēršam arī uzmanību, ka projekts paredz spēkā esošajos noteikumos ieviest jaunu jēdzienu, kā “Savienībā reglamentēti nekarantīnas organismi”, tādējādi lūdzam projektā norādīt atsauces uz tām Augu veselības regulas normām, kas skaidro minēto jēdzienu. | | **Ņemts vērā.**  Noteikumu projekts papildināts ar 1.2. apakšpunktu, izsakot noteikumu Nr. 12 3.1punktu. | | 1.1. izteikt 3. punktu šādā redakcijā:  ""3. Sēklas ieved, audzē, sagatavo, saiņo un tirgo saskaņā ar Eiropas Parlamenta un Padomes 2016. gada 26. oktobra Regulas (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK, (turpmāk – Augu veselības regula) 3., 4., 5., 14., 37.,79., 81., 82., 83. un 88. pantu, Komisijas 2019. gada 28. novembra Īstenošanas regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, (turpmāk – Regula 2019/2072) 3., 5., 6. un 13. pantu, normatīvajiem aktiem augu karantīnas jomā un šajos noteikumos noteiktajām prasībām.  1.33. izteikt 78. punktu šādā redakcijā:  "78. Noslēdzot sēklu iesaiņojumu, tā ārpusē piestiprina iepriekš nelietotu oficiālo etiķeti, kura apvienota ar augu pasi (turpmāk – etiķete), kā noteikts Komisijas 2017. gada 13. decembra Īstenošanas regulas (ES) 2017/2313, ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā, 1. pantā.”;  1.2. papildināt noteikumus ar 31. punktu šādā redakcijā:    3.1 Termins “Savienībā reglamentēts nekarantīnas organisms” lietots Augu veselības regulas 36. panta izpratnē. Savienībā reglamentētie nekarantīnas organismi ir šo noteikumu 4., 5., 9. un 11. pielikumā minētie kaitīgie organismi, kas ietekmē sēklas kartupeļu kvalitāti."; |
| 2. | 1.3. izteikt 5. punktu šādā redakcijā:  “"5. Dienests reģistrē personu Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, un Profesionālo operatoru oficiālajā reģistrā saskaņā ar normatīvajiem aktiem augu karantīnas jomā.";  1.7.izteikt 11. punktu šādā redakcijā:  "11. Dienests savā tīmekļvietnē ievieto informāciju par reģistrētajām personām, kas pēdējo divu gadu laikā iesniegušas iesniegumu sēklu sertifikācijai, norādot juridiskās personas nosaukumu un juridisko adresi vai fiziskās personas vārdu un uzvārdu, kā arī sēklaudzētāja kodu, darbības veidu un tālruņa numuru";  1.8. izteikt 12.3. apakšpunktu šādā redakcijā:  "12.3. dienests konstatē, ka juridiskā persona ir izslēgta no komercreģistra vai fiziskā persona ir mirusi;";   * 1. papildināt noteikumus ar 12.4. apakšpunktu šādā redakcijā:   "12.4. divu gadu laikā pēc pēdējā iesnieguma saņemšanas dienas persona nav iesniegusi iesniegumu sēklu sertifikācijai."; | 2. Lūdzam izvērtēt projekta 1.3. apakšpunktā izteiktā grozījuma 5. punktā nepieciešamību un atbilstību Sēklu un šķirņu aprites likuma (turpmāk - likums) 1. pantā noteiktajam tvērumam un likuma 4. panta pirmajai daļai. Vēršam uzmanību, ka atbilstoši spēkā esošo noteikumu 1. punktam “noteikumi nosaka kartupeļu sēklaudzēšanas un sēklas kartupeļu (turpmāk – sēklas) tirdzniecības kārtību, kā arī institūciju, kas kontrolē sēklas ievešanu no valstīm, kuras nav Eiropas Savienības dalībvalstis”.  Tādējādi projektā nav iekļaujami reģistrācijas nosacījumi, kas ir noteikti likuma 4. panta pirmajā daļā. Atbilstoši likuma 4. panta pirmajai daļai “persona iesniedz Valsts augu aizsardzības dienestam iesniegumu reģistrācijai Sēklaudzētāju un sēklu tirgotāju reģistrā, ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu”. Norādām arī, ka Ministru kabineta noteikumos neiekļauj regulējumu, kas dublē likumā noteikto. Tādējādi projekta 1.3. apakšpunktā ietvertais nosacījums “ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu” nav nepieciešams. | | **Ņemts vērā.**  Tiek svītrots noteikumu projekta 1.4.apakšpunktā izteiktais 5. punkts.  Lai būtu skaidrs, kas ir pašlaik saīsinātais reģistrs, kurš noteikts saskaņā Sēklu un šķirņu aprites likuma 5. pantu un kurā tiek reģistrēti sēklaudzētāji, sēklu sagatavotāji, saiņotāji un tirgotāji, tiek precizēts noteikumu projekta 1.5.apakšpunktā izteiktais 6. punkts, norādot reģistru, t.i., Kultūraugu uzraudzības valsts informācijas sistēmas Sēklaudzētāju un sēklu tirgotāju reģistru.  Noteikumu projekta 1.6.apakšpunktā izteiktajā 6.1 punktā tiek precizēta informācija par personu, ko dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā.  Izvērtējot noteikumu Nr. 12 11. un 12.punktu, šie punkti izteikti jaunā redakcijā tā, lai nedublētu likuma 4. pantā iekļautās tiesību normas. | | 1.4.  svītrot 5. punktu;  1.5. izteikt 6.punktu šādā redakcijā:  "6. Lai reģistrētos Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), persona iesniedz dienestā iesniegumu tās iekļaušanai reģistrā saskaņā ar šo noteikumu 1.pielikumu. Sēklaudzētājs reģistrācijas iesniegumam pievieno sēklaudzēšanai paredzēto lauku plānu, norādot platību (ha) un informāciju par lauku vēstures kārtošanu.";  1.6. papildināt noteikumus ar 6.1 punktu šādā redakcijā:  "6.1 Personu, kas nodarbojas ar sertificētas sēklas sēklaudzēšanu vai sēklu apriti, dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā saskaņā ar normatīvajiem aktiem augu karantīnas jomā.";  1.8. izteikt 11. un 12. punktu šādā redakcijā:  “11. Dienests savā tīmekļvietnē ievieto Sēklu un šķirņu aprites likuma 4. panta piektajā daļā noteikto informāciju par reģistrētajām personām.”  "12. Dienests:  12.1. pieņem lēmumu par personas reģistrācijas anulēšanu saskaņā ar Sēklu un šķirņu aprites likuma 4. panta trešās daļas 1., 2. vai 4.punktu, vai attiecīgu lēmumu, ja atkārtoti konstatēta šo noteikumu VII, VIII, X vai XI nodaļā minēto prasību neievērošana un par to ir sagatavots attiecīgs akts;  12.2. piecu darbdienu laikā pēc lēmuma pieņemšanas paziņo personai lēmumu par reģistrācijas anulēšanu.”; |
| 3. | 1.21. papildināt noteikumus ar 36.1 un 36.2 punktu šādā redakcijā:  "36.1 Sēklaudzētājs nodrošina:  36.11. dienesta inspektoram piekļuvi sēklaudzēšanas laukam un uzrāda sēklaudzēšanas lauka atrašanās vietu dabā;  36.12. darba drošības prasību ievērošanu lauku apskates laikā, pirms tam informējot dienesta inspektoru par sēklaudzēšanas sējumos lietotajiem augu aizsardzības un mēslošanas līdzekļiem un vienojoties par lauku apskates laiku.  36.2 Dienesta inspektors var atteikties no lauka apskates, ja sēklaudzētājs nepilda šo noteikumu 36.1 punktā noteiktās prasības.";  1.33. papildināt 76. punktu aiz vārda "paraugu" ar zīmi un vārdiem ", ievērojot darba drošības prasības";  1.34. papildināt noteikumus ar 76. 1 punktu šādā redakcijā:  "76.1 Dienesta inspektors var atteikt parauga noņemšanu, ja nav nodrošinātas šo noteikumu 76. punktā minētās prasības."; | Lūdzam izvērtēt projekta 1.21. apakšpunktā izteiktā 36.12. apakšpunkta un 36.2punkta, kas cita starpā paredz sēklaudzētāja pienākumu nodrošināt darba drošības prasību ievērošanu lauku apskates laikā un dienesta inspektora tiesības atteikties no lauka apskates, ja sēklaudzētājs nepilda minētajā 36.1 punktā paredzētās prasības, atbilstību spēkā esošo noteikumu 1. punktā noteiktajam tvērumam un likumā noteiktajam projekta izdošanas tiesiskajam pamatojumam.  Tāpat lūdzam arī izvērtēt projekta 1.33. un 1.34. apakšpunkta nosacījumu atbilstību spēkā esošo noteikumu 1. punktā noteiktajam tvērumam un likumā noteiktajam projekta izdošanas tiesiskajam pamatojumam.  Vienlaikus vēršam arī uzmanību, ka likuma 5. panta pirmā daļa nosaka, ko drīkst reglamentēt sēklaudzēšanas un sēklu tirdzniecības noteikumi. Tādējādi lūdzam izvērtēt projekta 1.21., 1.33. un 1.34. apakšpunktā izteikto grozījumu atbilstību arī likuma 5. panta pirmajai daļai.  Lūdzam arī skaidrot, kāda veida tiesiskās sekas ietvertu projektā paredzētā sēklaudzētāja atbildība nodrošināt darba drošības prasību ievērošanu lauku apskates laikā.  Vienlaikus norādām, ka sēklaudzētāja pienākuma noteikšana ievērot darba drošības pasākumus šķietami neietilpst spēkā esošo noteikumu tvērumā, kas nosaka sēklu tirdzniecības kārtību, kā arī institūciju, kas kontrolē sēklas ievešanu no valstīm, kuras nav Eiropas Savienības dalībvalstis.  Noteikumu tvērumā minētais vārds "kārtība" pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības  Lūdzam izvērtēt, vai projekta 1.21., 1.33. un 1.34. apakšpunktā paredzētas materiāla rakstura normas un vai tās ietilpst projekta izdošanas tiesiskajā pamatojumā. Vienlaikus norādām, ka materiāla rakstura normas varētu šajā gadījumā tikt pieļaujamas, ja tās neveido jaunas, no pilnvarojošā likuma (piemēram, likuma 5. panta pirmās daļas) būtiski atšķirīgas tiesiskās attiecības. Pretējā gadījumā minētie grozījumi projekta 1.21., 1.33. un 1.34. apakšpunktā ir svītrojami un izteiktie grozījumi varētu tikt iekļauti likumā.  Lūdzam arī precizēt projekta anotācijas I sadaļas 2. punktā ietverto skaidrojumu par projekta 1.21., 1.33. un 1.34. apakšpunktu atbilstoši Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” (turpmāk - instrukcija) 14.2. un 14.3. apakšpunktam. | | **Ņemts vērā.**  Precizēta noteikumu projekta 1.20. un 1.31.apakšpunktā izteiktā noteikumu konkrēto punktu redakcija.  Sēklu un šķirņu aprites likuma 5. panta pirmās daļas 3. punkts paredz, ka sēklaudzēšanas un sēklu tirdzniecības noteikumi reglamentē prasības sēklaudzēšanas laukiem, tostarp lauku apskates kārtību. Sēklaudzētājam ir jānodrošina inspektoram piekļuve sēklaudzēšanas laukam, lai inspektors varētu veikt lauku apskati, un jāuzrāda lauks, lai nerastos nevajadzīga nesaprašanās par nepareizā lauka apskati. Lai varētu plānot lauka apskati, dienesta inspektoram ir jāzina, kad sēklaudzēšanas lauks tiek miglots ar augu aizsardzības līdzekļiem, lai lauku apskate nenotiktu tikko miglotā laukā vai miglošanas laikā, jo tas var radīt kaitējumu inspektora veselībai. Katram augu aizsardzības līdzeklim ir noteikts nogaidīšanas laiks, kad nav ieteicams apmeklēt migloto lauku. Ja inspektors ir vienojies ar sēklaudzētāju par noteiktu sēklaudzēšanas lauka apskates laiku, bet brīdī, kad vajadzētu notikt lauku apskatei, bez iepriekšēja brīdinājuma sēklaudzēšanas lauks tiek apstrādāts ar augu aizsardzības un mēslošanas līdzekļiem, inspektoram ir jābūt tiesībām nedoties lauku apskatē un nekaitēt savai veselībai, ja sēklaudzētājs ir bijis negodprātīgs un sniedzis nepatiesu informāciju par lauku apstrādi. Sēklaudzētājiem ir svarīgi, lai tiktu veikta lauku apskate, jo bez tās viņš nevarēs sertificēt izaudzēto sēklu.  Precizēta redakcija punktam, kurā noteikts dienesta inspektora pienākums noņemt sēklu kvalitātes paraugus noliktavā. Praksē mēdz būt gadījumi, kad sēklu partija (piem., 100 tonnas) ir iesaiņota maisos vai tīklveida maisos, kas sakrauti lielā augstā un vienlaidus krāvumā, tā ka nav iespējas piekļūt citam iesaiņojumam kā tikai malējam. Nav atstātas ejas vai tuneļi, tāpēc dienesta inspektoram ir nedroši un grūti piekļūt pārējiem iesaiņojumiem. Ievērojot minēto, ir nepieciešams papildināt noteikumus ar normu par drošu piekļuvi iesaiņojumam.  Spēkā esošo noteikumu 76.punktā ir noteikts, ka dienesta inspektoram jābūt iespējai brīvi piekļūt un paņemt paraugu no jebkuras iesaiņojuma vienības. Ja sēklaudzētājs nenodrošina inspektoram brīvu un drošu piekļuvi paraugu noņemšanai, inspektors var atteikt parauga noņemšanu. Tas nozīmē, ka konkrētā sēklu partija netiks sertificēta, jo nebūs iespēja veikt partijas kvalitātes pārbaudi. Parasti praksē šādi gadījumi tiek atrisināti par labu sēklaudzētājam, sēklaudzētāji veic attiecīgus pārkārtojumus, un inspektors var noņemt paraugus. | | 1.20. papildināt noteikumus ar 36.1 un 36.2 punktu šādā redakcijā:  "36.1  Sēklaudzētājs:  36.11. sniedz dienesta inspektoram informāciju par sēklaudzēšanas sējumos lietotajiem augu aizsardzības un mēslošanas līdzekļiem un to lietošanas laiku;  36.1 2. vienojas ar dienesta inspektoru par lauku apskates laiku, ņemot vērā veikto un plānoto sēklaudzēšanas sējumu apstrādi ar augu aizsardzības un mēslošanas līdzekļiem;  36.13. nodrošina dienesta inspektoram piekļuvi sēklaudzēšanas laukam un uzrāda sēklaudzēšanas lauka atrašanās vietu dabā.  36.2 Dienesta inspektors var atteikties no lauka apskates, ja sēklaudzētājs nepilda šo noteikumu 36.1 punktā noteiktās prasības.”;  1.31. izteikt 76. punktu šādā redakcijā:  “76. Sēklaudzētājs, sēklu sagatavotājs, saiņotājs vai tirgotājs sēklu partiju parauga noņemšanai novieto tā, lai jebkurai iesaiņojuma vienībai var brīvi, droši un bez piepūles piekļūt, neapdraudot dzīvību un veselību, un noņemt paraugu.”  Skatīt noteikumu projekta anotācijas I sadaļas 2. punktu |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ilze Magone

|  |
| --- |
| (par projektu atbildīgās amatpersonas vārds un uzvārds) |
| Lauksaimniecības departamenta  Lauksaimniecības resursu nodaļas vecākā referente |
| (amats) |
| Tālr: 67027258 |
| (tālruņa un faksa numurs) |
| ilze.magone@zm.gov.lv |
| (e-pasta adrese) |
|  |